Wat hierdie luisteraar die meeste geïmponeer het, is die kwintet (met die subtitel “Homage to Schumann”). Die liriese aard daarvan trek ’n mens in, met die opwindende ritmes wat ’n Afrika-omgewing oproep wat jou boei. Dié eietydse musiek sal nie noodwendig in alle luisteraars se smaak val nie, maar dit stem jou tot nadenke en met die weer luister vind jy telkens iets nuuts.